Document ID: 32007D0021

32007D0021
L 007/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
за изменение на Решение 2005/760/EО по отношение на някои защитни мерки във връзка с високопатогенна инфлуенца по птиците и внос в Общността на птици, различни от домашни птици
(нотифицирано под номер C(2006) 6969)
(текст от значение за ЕИП)
(2007/21/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/EИО на Съвета от 26 юни 1990 г. относно ветеринарните и зоотехнически проверки, прилагани при търговия в Общността с някои живи животни и продукти с оглед завършването на вътрешния пазар (1), и по-специално член 10, параграф 4 от нея,
като взе предвид Директива 91/496/EИО на Съвета от 15 юли 1991 г., определяща принципите при организацията на ветеринарните проверки на животни, влизащи в Общността от трети страни, и за изменение на директиви 89/662/EИО, 90/425/EИО и 90/675/EИО (2), и по-специално член 18, параграф 7 от нея,
като взе предвид Директива 97/78/EО на Съвета от 18 декември 1997 г., определяща принципите при организацията на ветеринарни проверки на продукти, влизащи в Общността от трети страни (3), и по-специално член 22, параграф 6 от нея,
като има предвид, че:
(1)
В резултат на огнището на инфлуенца по птиците в Югоизточна Азия през 2004 г., причинена от високопатогенен щам на вируса, Комисията прие някои защитни мерки във връзка с тази болест. Тези мерки са включени по-специално в Решение 2005/760/EО на Комисията от 27 октомври 2005 г. относно някои защитни мерки във връзка с високопатогенна инфлуенца по птиците в някои трети страни за вноса на птици, отглеждани на закрито (4). Решение 2005/760/EО на Комисията понастоящем се прилага до 31 декември 2006 г.
(2)
Групата на Европейския орган по безопасност на храните (ЕОБХ) по рисковете, свързани със здравето на животните и хуманното отношение (AHAW) прие на 27 октомври 2006 г. научно становище относно рисковете за здравето на животните и хуманното отношение, свързани с вноса в Общността на диви птици различни от домашни птици („становището“). Становището стана официално факт на 14 ноември 2006 г.
(3)
Становището идентифицира редица области, чрез които подобренията значително биха намалили всеки идентифициран риск за здравето, свързан с вноса на птици, различни от домашни птици. По-специално становището насочва към рисковете от разпространението на вирусни заболявания като например инфлуенца по птиците и нюкасълска болест чрез вноса на птици, различни от домашни птици, и определя възможни средства и опции, които могат да намалят всеки идентифициран риск за здравето на животните, свързан с вноса на тези птици. Тъй като това научно становище ще направлява бъдещата политика на ЕС по отношение аспектите на здравето на животните и хуманно отношение на този внос, е важно правилно да се оцени научния принос, получен от Комисията, като внимателно се вземат под внимание заключенията и препоръките, определени в Становището, с цел да се постави една кохерентна система за този внос.
(4)
По отношение на мерките, определени в Решение 2005/760/EО, Комисията е започнала оценката на становището незабавно след неговото оповестяване и първи анализ на становището и възможните модификации на тези мерки са направени по време на среща на експертна работна група в рамките на Постоянния комитет по хранителната верига и здравето на животните на 14 ноември 2006 г. на срещата на Постоянния комитет по хранителната верига и здравето на животните на 27 ноември 2006 г. Обаче в светлината на сегашната световна здравна ситуация с животните що се отнася до инфлуенца по птиците, с цел да се позволи на държавите членки, както са посочили по време на срещата на 27 ноември 2006 г. и на Комисията, в тясно сътрудничество с държавите-членки да завършат тази оценка и да се подготвят мерките, които трябва да бъдат определени, ограниченията предвидени в Решение 2005/760/EО следва да бъдат продължени за един кратък преходен период.
(5)
Следователно Решение 2005/760/EО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 6 от Решение 2005/760/EО датата „31 декември 2006 г.“ се заменя с „31 март 2007 г.“.
Член 2
Държавите-членки незабавно вземат необходимите мерки, за да се съобразят с настоящото решение, и публикуват тези мерки. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 22 декември 2006 година.

Labels: 0
3
20
6